Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 618

b) Szakmai gyakorlati vizsga értékelése — Előzetes vizsgafeladat: Személyes gondoskodást nyújtó intézményben a gyakorlati idő utolsó három hetében (legalább 100 óra) végzett tevékenység. A tereptanár a feladatok elvégzésének szakszerűségét 1—5-ig terjedő érdemjeggyel és szöveges összefoglalásban is értékeli. Záródolgozat az intenzív gyakorlat komplex elemzéséről. A záródolgozatot annak szakszerűsége alapján a terepkoordinátor 1—5-ig terjedő érdemjeggyel értékeli. — Bizottság előtti vizsgafeladat: A központi programban leírt alapvető gondozási, ápolási, elsősegélynyújtási tevékenység elvégzése kórházban vagy szociális intézményben. A tereptanár és a vizsgabizottság egy tagja a feladat elvégzésének szakszerűségét külön-külön, 1—5-ig terjedő érdemjeggyel értékeli. — A védést — kiegészítést — 1—5-ig terjedő osztályzattal kell értékelni. A szakmai gyakorlati vizsga eredményét úgy kell meghatározni, hogy a gyakorlati vizsgarészek öt érdemjegyének kerekített átlagát egyetlen osztályzatnak kell tekinteni.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes